**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL DRAVSKO VALSČIAUS IR LAZDIJŲ RAJONO SAVIVALDYBĖS BENDRADARBIAVIMO SUTARTIES PASIRAŠYMO**

2020 m. vasario 19 d. Nr. 34-270

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 42 punktu ir Lazdijų rajono savivaldybės tarybos 2015 m. vasario 23 d. sprendimu [Nr. 5TS-1439](http://10.103.1.4:49201/aktai/Default.aspx?Id=3&DocId=34621) „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo”, Lazdijų rajono savivaldybės taryba n u s p r e n d ž i a:

1. Pritarti, kad Lazdijų rajono savivaldybės merė Ausma Miškinienė pasirašytų bendradarbiavimo sutartį su Lenkijos Respublikos Dravsko valsčiumi (sutarties projektas pridedamas).
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vidmantas Pilvinis, tel. (8 318) 51 244

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL DRAVSKO VALSČIAUS IR LAZDIJŲ RAJONO SAVIVALDYBĖS BENDRADARBIAVIMO SUTARTIES PASIRAŠYMO“**

**AIŠKINAMASIS RAŠTAS**

2020 m. vasario 17 d.

Lazdijų rajono savivaldybės tarybos sprendimo projektas „Dėl Dravsko valsčiaus ir Lazdijų rajono savivaldybės bendradarbiavimo sutarties pasirašymo“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 42 punktu, Lazdijų rajono savivaldybės tarybos 2015 m. vasario 23 d**.** sprendimu [Nr. 5TS-1439](http://10.103.1.4:49201/aktai/Default.aspx?Id=3&DocId=34621) „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo”.

Šio sprendimo tikslas – pritarti, kad Lazdijų rajono savivaldybės merė Ausma Miškinienė pasirašytų bendradarbiavimo sutartį su Lenkijos Respublikos Dravsko valsčiumi.

Bendradarbiavimo sutarties tikslas – Lazdijų rajono savivaldybė ir Lenkijos Respublikos Dravsko valsčius numato skatinti ir plėtoti bendradarbiavimą aplinkosaugos, švietimo, kultūros, sporto, turizmo srityse, jaunimo ir senjorų mainus, verslo misijas, dalyvavimą bendrose parodose, mugėse bei dalintis patirtimi viešųjų paslaugų gyventojams teikimo srityje. Sutarties šalys sieks visokeriopų ekonominių mainų plėtros, rems verslininkų ir vietos institucijų, bendruomenių bendradarbiavimo ryšius, pagal galimybes skatins dalyvauti verslo misijose, parodose, mugėse, socialinėse iniciatyvose, miestų dienose bei kitose savivaldybei svarbiose šventėse.

Sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėjo pavaduotojas Vidmantas Pilvinis.

Strateginio planavimo ir investicinių projektų

valdymo skyriaus vedėjo pavaduotojas Vidmantas Pilvinis